Etalon
Etalon je materijalizovana mjera, mjerni instrument ili mjerni sistem namijenjen da definiše, ostvaruje, čuva ili reprodukuje jednu jedinicu odnosno jednu ili više poznatih vrijednosti jedne veličine kako bi se poređenjem mogle prenijeti na druga mjerila. Sa aspekta metroloških osobina razlikuju se : 1) Međunarodni etalon tj. etalon priznat međunarodnim sporazumom za međunarodnu osnovu za utvrđivanje vrijednosti svih drugih etalona odnosne veličine; 2) Primarni etalon, tj. etalon jedinice određene veličine koji ima najbolje metrološke osobine koje se provjeravaju poređenjem sa međunarodnim etalonom a služi za utvrđivanje metroloških osobina sekundarnih etalona ; 3) Nacionalni etalon, tj. etalon priznat službenom nacionalnom odlukom za osnovu za utvrđivanje vrijednosti svih drugih etalona odnosne veličine u jednoj zemlji . Uobičajeno je da je nacionalni etalon - primarni etalon . 4) Sekundarni etalon, tj. etalon jedinice određene veličine čije su metrološke osobine utvrđene poređenjem sa primarnim etalonom, a služi za utvrđivanje metroloških osobina radnih etalona ; 5) Radni etalon, je etalon jedinice određene veličine čije su metrološke osobine utvrđene poređenjem sa sekundarnim etalonom, a služi za utvrđivanje metroloških osobina mjerila .